Emberrablás Győrben: folyik a gyanúsítottak kihallgatása | Győr hírek | Győr-Moson-Sopron - kisalfold.hu
Győr hírek > Emberrablás Győrben: folyik a gyanúsítottak kihallgatása
Emberrablás Győrben: folyik a gyanúsítottak kihallgatása
2011.04.07. 22:17
Két ismeretlen férfi késsel fenyegetőzve kényszerített egy fiatal nőt Győrben, hogy adja át nekik autóját, majd Ausztria felé indultak.
Mindez fényes nappal történt az áldozat munkahelye környékén csütörtökön kora délután. A nőnek Nickelsdorfnál sikerült megszökni elrablóitól, majd értesítette az osztrák rendőrséget. Ők a rendszám és az autó típusa alapján Schwechatnál elfogták a két román férfit, akik Németországba vagy Spanyolországba akartak jutni.
A sértett, miután kiszabadult fogvatartóitól, egy traffipaxos járőrnek mondta el a vele történteket, s az osztrák rendőrség ezt követően lépett akcióba, s fogta el a román férfiakat. Más forrásból úgy tudjuk, hogy elrablói az osztrák határon átjutva maguk engedték el áldozatukat, miután elvették a pénzét. Annyit hagytak nála, hogy haza tudjon jutni.
Külön csatornán tudtuk meg késő este, hogy férje este már felesége mellett volt, aki jól van a vele történtek ellenére.
Az elkövetők ellen a Győr-Moson-Sopron Megyei Rendőr-főkapitányság felfegyverkezve elkövetett rablás, az osztrák társszerv pedig személyi szabadság megsértésének megalapozott gyanúja miatt folytat eljárást.
Az osztrák rendőrség pénteken délután hallgatja ki a két gyanúsítottat.
Havasiné: hiba lenne csökkenteni a táblabíróságok számát
A Győri Ítélőtábla elnöke hibának tartaná, ha csökkentenék a táblabíróságok számát, ugyanakkor a… Tovább olvasom